पेट्रोल-डीजल की महंगाई को लेकर मोदी सरकार की घेराबंदी कर रही कांग्रेस ने विपक्षी दलों के साथ मिलकर 10 सितंबर को भारत बंद का ऐलान किया है। एनडीए पर जनता की गाढ़ी कमाई लूटने का आरोप लगाते हुए पार्टी ने कहा है कि चार साल में सरकार ने पेट्रोल-डीजल पर टैक्स से साढ़े ग्यारह लाख करोड़ की वसूली की है। भारत बंद को दलित संगठनों ने भी दिया समर्थन है। कांग्रेस के इस बंद के आह्वान के बहाने विपक्षी एकता की आजमाइश भी हो जाएगी।